### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 8. oktober 2025 har vedtaget Magistratens foranstående indstilling af 30. september 2025.

Velfærdslisten de Rød-Grønnes byrådsgruppe kunne ikke tiltræde indstillingen.

###

Forslag om bortfald af godkendelseskrav til private institutioner om arbejdsmiljøcertifikat.

### Resume

Byrådet har tidligere besluttet, at det er et krav for godkendelse af en privat institution på 0-6 års området, at denne arbejdsmiljøcertificeres.

Det grundlag de private institutioner hidtil har været arbejdsmiljøcertificeret efter, er nu ophævet. Kommunale og selvejende dagtilbud er arbejdsmiljøcertificeret efter ISO-standard 45001.

Hvis kravet om arbejdsmiljøcertificering skal opretholdes for de private institutioner, vil det betyde, at disse ligeledes fremadrettet skal certificeres efter ISO standard 45001.

ISO-standarden er fortrinsvist egnet til store organisationer, og det er Børn og Unges vurdering, at det vil være en for byrdefuld opgave, hvis de private institutioner skal leve op til de krav, der stilles i ISO-standarden.

På den baggrund foreslår Børn og Unge, at godkendelseskravet til de private institutioner på 0-6 års området om arbejdsmiljøcertificering bortfalder.

### Beslutningspunkter

Det indstilles:

At 1) byrådet godkender, at godkendelseskravet til private daginstitutioner om et anerkendt arbejdsmiljøcertifikat bortfalder pr. 1. oktober 2025.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-09-2025

Jacqueline Andresen: 16

Fremsendes til [adresse] med bemærkning, at Magistraten i mødet den 30. september 2025 anbefaler, at byrådet tiltræder Magistratsafdelingen for Børn og Unges indstilling af 17. september 2025.